সমস্যাটি সম্পর্কে সবাই জানেন। আলোচনাও বিস্তর। কিন্তু সমাধানের পথ খুঁজে পাচ্ছেন না কেউই। দুই পক্ষের অনড় অবস্থানের অনিবার্য ফল হিসেবে দেশ আবার অরাজক পরিস্থিতির কবলে পড়ে কি না তা নিয়ে চিন্তিত কমবেশি সবাই। দেশের একাদশ জাতীয় সংসদ নির্বাচন প্রশ্নে সরকার ও প্রধান বিরোধী দলের দুই বিপরীত মেরুতে অবস্থান করার বিষয়টিকে সচেতন মহল খারাপ সঙ্কেত হিসেবেই দেখছে। তারা বলছে যে, এ প্রশ্নে যদি দেশের রাজনীতির প্রধান নিয়ন্ত্রক দুই বড় দল ঐকমত্যে পৌঁছাতে ব্যর্থ হয়, তাহলে দেশের রাজনৈতিক অঙ্গনে আবারো অতীতের দুঃখজনক ঘটনার পুনরাবৃত্তি ঘটতে পারে।